sagorsarker/bangla-wikipedia huggingface dataset:
নাগপুর লোকসভা কেন্দ্র

নাগপুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি নাগপুর ও যাবৎমল জেলা জুড়ে বিস্তৃত। এই লোকসভা কেন্দ্রের সদর দফতর নাগপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নাগপুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলধানা জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত।
নাগপুর লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য নিতিন জয়রাম গডকড়ী এবং এবং যিনি গত দুই বারের সংসদ (২০১৪ ও ২০১৯)।
রামটেক লোকসভা কেন্দ্র 
ভিওয়াদি (মহারাষ্ট্র লোকসভা কেন্দ্র)
বাবা হাউস

১৮৯০-এ নির্মিত, ১৫৭ নীল রোড হল আবাসিক ঐতিহাসিক ব্লেয়ার প্লেইন জেলাতে অবস্থিত একটি আবাসিক টেরেস বাড়ি। ১৯৯১ সালে সিঙ্গাপুরের আরবান রিডেভেলপমেন্ট অথরিটি কর্তৃক গৃহ এবং আশেপাশের অঞ্চল সংরক্ষণের জন্য গেজেট করা হয়েছিল।
২০০৫ সালের এপ্রিলে মালয়েশিয়ার চাইনিজ অ্যাসোসিয়েশনের (এমসিএ) প্রতিষ্ঠাতা প্রয়াত টুন টান চেং লকের শেষ কন্যা মেস অ্যাগনেস টান সিঙ্গাপুরের জাতীয় বিশ্ববিদ্যালয়কে (এনএসএস) ৪ মিলিয়ন ডলার অনুদান দিয়েছিলেন। নীল রোড বরাবর ওয়ে পরিবারের ঐতিহ্যবাহী পেরানাকান বাড়ি অর্জনের জন্য এই অনুদানটি বিশ্ববিদ্যালয়কে দেওয়া হয়েছিল।
১৯১০ সালে বাড়ীটি এই ওয়ে পরিবারের কাছে আসে যখন পরিবারের একজন কর্ত্রী তার নাতি ওয়ে ইং চেংয়ের জন্য বাড়িটি কিনে।
ঘরটি সর্বশেষ জনাব উই লিনের মালিকানাধীন ও পরিচালিত হয় ছিল, যিনি উই বিন পরিবারের ষষ্ঠ প্রজন্মের বংশধর।
মালাক্কার জালান টুন টান চেং লক আরও দুটি দোকানঘর অধিগ্রহণের জন্য বিশ্ববিদ্যালয়টিকে আরও ১.৫ মিলিয়ন ডলার অনুদান দেন। এই অধিগ্রহণকৃত বাড়িগুলো পুনরুদ্ধার করা হবে এবং পেরানাকান ইতিহাস, সংস্কৃতি এবং স্থাপত্য সম্পর্কে তরুণ প্রজন্মকে শিক্ষিত করার জন্য ব্যবহার করা হবে, এবং মালাক্কার দুটি ঘর ঐতিহাসিক ভবন সংরক্ষণের কৌশল বিষয়ে অধ্যয়নের জন্য ব্যবহার করা হবে। অনুদানের প্রশংসা করার ইঙ্গিতে, বিশ্ববিদ্যালয় সিঙ্গাপুর হাউসের নামকরণ করেছিল "ট্যান চেং লক বাবা হাউস"।
বাড়িটি আনুষ্ঠানিকভাবে সিঙ্গাপুরের রাষ্ট্রপতি মিঃ এসআর নাথানকে ৪ সেপ্টেম্বর, ২০০৮-এ "বাবা হাউস" হিসাবে খোলা হয়েছিল এবং ১৫ সেপ্টেম্বর ২০০৮-এ জনসাধারণের জন্য উন্মুক্ত করা হয়েছিল। এনইউএস এর স্কুল অফ ডিজাইন অ্যান্ড আর্কিটেকচার এবং ফেকাল্টি অব আর্টস এন্ড সোসিয়াল সাইন্স সাউথ-ইস্ট এশিয়া স্টাডিজ প্রোগ্রামের স্টাফ এবং শিক্ষার্থীরা পুনরূদ্ধার কাজে জড়িত ছিল, যারা কাঠের জানালা, দরজা এবং পার্টিশনের পর্দা প্রশস্ত ও জটিলভাবে খোদাই করেছে। বাড়ির প্রায় ৭০ শতাংশ আসবাব উই এস্টেটের, অন্য বাকী জিনিসপত্র সিঙ্গাপুর ও মালাক্কার পেরেনাকান পরিবার থেকে নেওয়া হয়েছিল। বাড়ির প্রথম দুটি তলা পেরেনাকান গার্হস্থ্য অভ্যন্তর হিসাবে প্রদর্শিত হয়, অন্যদিকে শিল্পীরা তৃতীয় তলায় প্রদর্শনী গ্যালারীটির মাধ্যমে পেরানাকান সংস্কৃতির আধুনিক ব্যাখ্যা প্রদর্শন করে। একই সাথে, হাউসটি পেরানকান রন্ধনসম্পর্কীয় এবং এনইউএস জাদুঘর আয়োজিত একটি নৈপুণ্য কর্মশালা।
পেরানাকান যাদুঘরের বিপরীতে, বাবা হাউস দর্শকদের আরও ঘনিষ্ঠভাবে অভিজ্ঞতা অর্জন করতে সক্ষম করে যে ১৯২০-এর দশকে সিঙ্গাপুরের পেরানাকান সংস্কৃতির স্বর্ণযুগের সাধারণ প্যারানাকান বাড়িগুলো দেখতে কেমন ছিল ও কি কাজের ছিল। এটি সেই সময়কার চীনা পেরানাকানগণ দ্বারা ব্যবহৃত দুর্দান্ত নকশাকৃত প্রাচীনকালের আসবাব এবং আইটেমগুলোর একটি প্রদর্শনী।
স্থানটি অভিজ্ঞতা তৈরির প্রক্রিয়ার অংশ হিসাবে সাংস্কৃতিকভাবে প্রাসঙ্গিক ইভেন্টগুলোর জন্য বুক করা যেতে পারে।
হাউসটি কেবল পূর্বানুমতির মাধ্যমে পরিদর্শন করা যেতে পারে এবং সাপ্তাহিক গাইডেড ট্যুরগুলোর জন্য বুকিং করা যেতে পারে (ভ্রমণ প্রতি ১৪ জন সীমাবদ্ধ) ট্যুরগুলো এনইউএস যাদুঘরের মাধ্যমে হয়ে থাকে।
সোণারি

সোণারি বা সোনারি (আন্তর্জাতিক স্বরবিষয়ক বর্ণমালা, আইপিএ: ˈsəʊnɑːrɪ)হল ভারতের আসাম রাজ্যের সদ্যঘোষিত চরাইদেও জেলার একটি জেলা সদর, মাঝারি আকারের শহর এবং একটি পৌর বোর্ড। ১৫ই আগস্ট ২০১৫ তারিখে মুখ্যমন্ত্রী শ্রী তরুণ গগৈ চরাইদেও জেলাটির উদ্বোধন করেছেন।
সোণারির স্থানাঙ্ক । এর গড় উচ্চতা হল ৯৭ মিটার (৩১৮ ফুট)। এটি অহোম রাজা দ্বারা নির্মিত প্রায় ৫০০ বছরের পুরানো "ধোড়ার আলী" র একটি প্রধান শহর। অহোম রাজা গদাধর সিংহ, অসমে বসবাসকারী তথাকথিত অলস বা সামাজিকভাবে অকর্মণ্য 'ধোড়া'দের ব্যবহার করে ধোড়ার আলিকে দখল করেছিলেন। তাওকাক নদীর পাশে অবস্থিত, সোণারি শহরটি আসামের চরাইদেও জেলার সদর দপ্তর। নিকটতম রেলস্টেশনটি ভোজো, যা সোণারি থেকে প্রায় ৩ কিলোমিটার দূরে ঐতিহাসিক দিশাং নদীর তীরে অবস্থিত। রাস্তা দিয়ে সোণারি পৌঁছানোর সর্বোত্তম উপায় হল শিবসাগর শহর থেকে ধোড়ার আলীর মধ্য দিয়ে যাওয়া। এর কাছেই চরাইদেওতে অহোম রাজার বিখ্যাত সমাধিটি অবস্থিত। সোণারি চা এবং কাঠ শিল্পের একটি কেন্দ্র এবং নাগাল্যান্ডের মন জেলার প্রবেশদ্বার।
বলা হয় যে, সোণারির আদি নাম ছিল সোনাপুর। ১২৫৩ খ্রিস্টাব্দে অহোম রাজার সময়কালে, অহোম রাজাদের জন্য কাজ করা স্বর্ণকাররা এখানে বসবাস করত এবং তার থেকেই শহরের এই নাম হয়েছিল (অসমীয়া ভাষায় স্বর্ণকারকে সোণারি বলা হয়)। এমনও দাবি রয়েছে যে, পঞ্চদশ শতাব্দীতে মহান বোরাহী রাজা মহামানিক্য (মহামনিফা) সোণারির রাজাধাপ এলাকায় বাস করতেন। সাধক শঙ্করদেবের যুগের আগেই, তাঁর দরবারে মাধব কাণ্ডালী রামায়ণকে অসমীয়া ভাষায় অনুবাদ করেছিলেন। কথিত আছে যে, ১৬৬৩ খ্রিস্টাব্দে আওরঙ্গজেবের সেনাপতি মীরজুমলা আসাম ও অহোমের রাজধানী আক্রমণ করতে এসেছিল যখন, তখন নামরূপে যাওয়ার আগে, ভোগোনিয়া রাজা জয়ধ্বজ সিংহ সোণারিতে কয়েক দিন বিশ্রাম নিয়েছিলেন। মণিরাম দেওয়ান প্রতিষ্ঠিত প্রথম দুটি চা এস্টেটগুলির মধ্যে একটি আবিষ্কৃত হয়েছে, আবিষ্কার করেছেন চা গবেষণা সংস্থার টোকলাই পরীক্ষামূলক স্টেশনের ডাঃ প্রদীপ বড়ুয়া। দেওয়ান প্রায় ১৬৯ বছর আগে, ১৮৪৫ সালে, জোড়হাটে সিনমারা টি এস্টেট এবং সোনারির সুফ্রির কাছে সেনগ্লাং টি এস্টেট স্থাপন করেছিলেন।
শহরের মাঝখানে অহোম রাজ্যের ঐতিহাসিক একটি কামান আছে, যার নাম বোর পাখুরি। এর চারপাশ ঘিরে একটি উদ্যান রয়েছে। ডাকঘরের নিকটবর্তী এই উদ্যানটিকে এখন লাচিত নগর উদ্যান বলা হয়। শহরে প্রবেশের মুখে তাওকাক নদী সেতুর কাছে কোচ জেনারেল চিলারাইয়ের একটি মূর্তি তৈরি করা হয়েছে। ২০০৪ সালে গীতিকবি পার্বতী প্রসাদ বড়ুয়ার জন্মশতবর্ষের সময় সোণারিতে এই গীতিকার কবির আবক্ষ সাদা মূর্তির উদ্বোধন করা হয়েছিল।
ভারতের আদমশুমারি , সোণারির জনসংখ্যা ১৭,৪৩০। এর মধ্যে পুরুষ ৫৫%, এবং নারী ৪৫%। এখানে সাক্ষরতার হার ৯২%, জাতীয় গড় ৫৯.৫% এর চেয়ে অনেক বেশি: পুরুষদের মধ্যে সাক্ষরতার হার ৭৯%, এবং নারীদের মধ্যে এই হার ৭২%। এই শহরর জনসংখ্যার ১২% এর বয়স ৬ বছর বা তার কম।
শেফালী জারীওয়ালা

শেফালী জারীওয়ালা (; জন্ম: ১৫ ডিসেম্বর ১৯৮২) হলেন একজন বলিউড অভিনেত্রী, যিনি বেশ কয়েকটি ইংরেজি এবং হিন্দি ভাষার সঙ্গীত ভিডিও এবং বলিউড চলচ্চিত্রে অভিনয় করেছেন। তিনি একটি বিখ্যাত সঙ্গীত ভিডিও "কাঁটা লাগা"য় নৃত্য পরিবেশনের মাধ্যমে জনপ্রিয়তা অর্জন করেন। তিনি ২০০৪ সালে একটি বলিউড চলচ্চিত্র "মুঝসে শাদী করোগীতে" বিজলি চরিত্রে অভিনয় করেছেন। পরবর্তীতে তিনি তার প্রেমিক পরাগ তেয়াগীর সাথে স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৫-এ অংশগ্রহণ করেন। ২০১৮ সালে, তিনি আল্ট বালাজীর ওয়েব সিরিজ বেবি কাম না-এ মুখ্য নারী চরিত্রে অভিনয় করেছেন। ২০১৯ সালে, তিনি কালারসে সম্প্রচারিত জনপ্রিয় আপাতবাস্তব অনুষ্ঠান বিগ বসের ১৩তম আসরে একজন প্রতিযোগী হিসেবে অংশগ্রহণ করেন।
শেফালী কালিম্পংয়ের সেন্ট জোসেফ'স কনভেন্ট থেকে তার স্কুল জীবনের পড়াশোনা করেছিলেন। ২০০৫ সালে, তিনি সরদার প্যাটেল ইনস্টিটিউট অফ টেকনোলজি থেকে তথ্য প্রযুক্তিতে স্নাতক ডিগ্রি অর্জন করেন। তিনি প্রকৌশল বিষয়ে পড়াশোনার সময় সংগীত অ্যালবামে কাজ করার সুযোগ পেয়েছিলেন এবং তখনই তিনি আইটি ক্ষেত্রকে নিজের ক্যারিয়ার হিসেবে না বেছে মডেলিংকে বেছে নিয়েছেন।
শেফালী জারীওয়ালা সংগীতশিল্পী হরমিত সিংয়ের সাথে বিবাহবন্ধনে আবদ্ধ হয়েছিলেন, কিন্তু ২০০৯ সালে তিনি তার স্বামীর সাথে প্রকাশ্য বিবাহ বিচ্ছেদে জড়িত পড়েন। অতঃপর ২০১৪ সালে, তিনি অভিনেতা পরাগ তেয়াগীর সাথে বিবাহ বন্ধনে আবদ্ধ হন।
শেফালি ২০০২ সালে ভিডিও অ্যালবাম "কাঁটা লাগা"তে একটি নৃত্য প্রদর্শনের জন্য খ্যাতি অর্জন হয়েছিলেন। অতঃপর তিনি সকলের কাছে "থং মেয়ে" হিসেবে পরিচিতি পেয়েছিলেন। "কাঁটা লাগা"-এরপপর তিনি প্রায় ১০–১৫টি গানের অ্যালবামে কাজ করেছেন। ২০০৪ সালে, তিনি সালমান খান এবং অক্ষয় কুমার অভিনীত"মুজসে শাদি করোগি" চলচ্চিত্রে একটি বিশেষ চরিত্রে অভিনয় করেছেন। ২০১২ সালে, তিনি তার প্রেমিক, পরাগ তেয়াগীর সাথে স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৫-এ প্রতিযোগিতা করেছেন, যেখানে তারা ৭ম স্থান অধিকার করেছেন।
হিন্দু ক্রিকেট দল

হিন্দু ক্রিকেট দল ভারতের সাবেক প্রথম-শ্রেণীর ক্রিকেট দল। সাংবার্ষিকভিত্তিতে বোম্বে প্রতিযোগিতায় দলটি অংশগ্রহণ করতো। বোম্বেতে অবস্থানকারী হিন্দু সম্প্রদায়ের সদস্যরা দলটি গঠন করে।
১৯০৬ সালে হিন্দু দল বোম্বে প্রতিযোগিতায় যোগ দেয়। এ পর্যায়ে দলটি ইউরোপীয় ও পার্সি দলের বিপক্ষে প্রতিদ্বন্দ্বিতায় অবতীর্ণ হলে প্রতিযোগিতার নাম পরিবর্তন করে বোম্বে ত্রি-দলীয় প্রতিযোগিতা হিসেবে পুণঃনামকরণ করতে হয়। ১৯৪৫-৪৬ মৌসুমে প্রতিযোগিতাটির বিলুপ্তির পূর্ব-পর্যন্ত হিন্দু দল প্রতিযোগিতায় অংশ নিতে থাকে। ১১বার দলটি প্রতিযোগিতার শিরোপা লাভে সক্ষমতা দেখায়।
পালোয়ানকর বালু হিন্দু দলের উল্লেখযোগ্য খেলোয়াড়ের মর্যাদা পেয়েছিলেন। তাকে ভারতে প্রথমদিকের সেরা স্পিন বোলার হিসেবে বিবেচনা করা হতো।
ফিরোজপুর জেলা

ফিরোজপুর জেলা হল ভারতের পাঞ্জাব রাজ্যের একটি জেলা। ফিরোজপুর শহরটির জেলা সদর। ২০১১ সালের ভারতীয় জনগণনা অনুসারে ফিরোজপুর জেলার মোট জনসংখ্যা ছিল ২,০২৯,০৭৪ জন এবং আয়তনে ২১৯০ বর্গ কিলোমিটার।
ফিরোজপুর জেলার সদরশহর ফিরোজপুর। এটি দশটি গেটের ভিতরে অবস্থিত — অমৃতসারি গেট, ওয়ানসি গেট, মাখু গেট, জীরা গেট, বাগদাদী গেট, মরি গেট, দিল্লি গেট, মগজানি গেট, মুলতানি গেট এবং কাসুরি গেট।
২০১১ সালের ভারতীয় জনগণনা অনুসারে ফিরোজপুর জেলা মোট জনসংখ্যা ছিল ২,০২৯,০৭৪ জন। জনসংখ্যার হিসাবে জেলাটি ভারতে ২৩০তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৮০ জন লোক বসবাস করে (প্রতি বর্গমাইলে ৬৪০ জন)। ২০০১-২০১১ এর দশকে ফিরোজপুর জেলার জনসংখ্যা বৃদ্ধির হার ছিল ১৬.০৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৯৩ জন নারী রয়েছে। সাক্ষরতার হার ৬৯.৮%।
ফিরোজপুর, ফিরোজপুর জেলার একটি শহর ও পৌরসভা এলাকা।
২০১১ সালের ভারতীয় জনগণনা অনুসারে ফিরোজপুর শহরের জনসংখ্যা হল ৯৫,৪৫১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফিরোজপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।
২০১১ সালের আদমশুমারি অনুসারে ফিরোজপুর শহরের জনসংখ্যা হল ১,১০,০৯১জন। এর মধ্যে পুরুষ ৫৮,৪০১জন, এবং নারী ৫১,৬৯০জন। সাক্ষরতার হার ৭৯.৭৫%। 
ফিরোজপুর জেলার জলবায়ু মূলত শুষ্ক এবং প্রখর গ্রীষ্ম, অল্প বর্ষা ও একটি আরামদায়ক শীতকালীন আবহাওয়া দ্বারা চিহ্নিত করা যায়। সারা বছরকে চারটি ঋতুতে ভাগ করা যায়। নভেম্বর থেকে মার্চ শীত,জুন অবধি গ্রীষ্ম,জুলাই থেকে মধ্য সেপ্টেম্বর অবধি দক্ষিণ পশ্চিম মৌসুমি বায়ুর জন্য বর্ষা। মধ্য সেপ্টেম্বর থেকে অক্টোবর অবধি বর্ষা পরবর্তী সময়। 
ফিরোজপুর লোকসভা কেন্দ্রটি পাঞ্জাব রাজ্যের ১৩টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। ফিরোজপুর লোকসভা কেন্দ্রটি ৯টি বিধানসভা কেন্দ্র নিয়ে গঠিত। এগুলি হল-
ফিরোজপুর বিধানসভা কেন্দ্র বিজয়ী বর্তমান সংসদ শিরোমণি অকালী দলের সদস্য সুখবীর সিং বাদল এবং এবং প্রাক্তন সংসদ ছিলেন শিরোমণি অকালী দলের সদস্য শের সিং ঘুবায়া।
কালাপানি অঞ্চল

কালাপানি অঞ্চল ভারত ও নেপালের মধ্যকার বিতর্কিত একটি অঞ্চল যা উত্তরাখণ্ডের পিথোরাগড় জেলায় অবস্থিত বর্তমানে ভারত প্রশাসনের নিয়ন্ত্রণে রয়েছে। অঞ্চলটি হিমালয়ের কালী নদীর অন্যতম প্রধান জলপথ কালাপানি বা শার্দা নদী দ্বারা চিহ্নিত যার উচ্চতা ৩৬০০-৫২০০ মিটার পর্যন্ত। কালাপানি উপত্যকাটির সর্বোচ্চ চূড়া লিপুলেখ পাস যার মধ্য দিয়ে প্রাচীন তীর্থস্থান যাত্রার কৈলাস-মানস সরোবর পথ তৈরি হয়েছে। পথটি উত্তরাখণ্ডের ভুতিয়া গোত্রদের দ্বারা তিব্বতে বাণিজ্য করার অন্যতম সড়ক হিসেবেও ব্যবহৃত হয়।
কালী নদী পশ্চিম দিকে ভারত এবং নেপালকে বিভক্ত করেছে। তবে ভারত দাবী করে, নদীর তীরবর্তী শাখাসমূহ সীমানায় অন্তর্ভুক্ত নয়। সীমানাটি জলবিভাজিকার সাথেই অবস্থিত। ভারতের এই অবস্থানটি ব্রিটিশ ভারতের সময় অনুমানিক ১৮৬৫ থেকে চলে আসছে।
এই অঞ্চলের কাছেই টিঙ্কার পাস নামে নেপালের আরো একটি পাস রয়েছে। ১৯৬২ সালে চীন-ভারত যুদ্ধের সময় ভারত লিপুলেখ পাসটি বন্ধ করে দিলে অধিকাংশ বাণিজ্য টিঙ্কার পাস দিয়ে সংগঠিত হত। ১৯৯৭ সালে যখন ভারত ও চীন উভয়ে লিপুলেখ পাসটি উন্মুক্ত করে দিতে সম্মত হয় তখন নেপাল কালাপানি অঞ্চল নিয়ে বিরোধীতা শুরু করে।
বর্তমান সময়ে নেপাল কালাপানি নদীর পুরো অঞ্চলই তাদের বলে দাবী করে। নেপাল তাদের সরকারি মানচিত্রে এই অঞ্চলের ৩৫ বর্গ কিলোমিটার তাদের দারচুলা জেলার অর্ন্তভূক্ত হিসেবে দেখায়। ভারত ও নেপালের যৌথ কমিটি ১৯৯৮ সাল থেকে এই অঞ্চলসহ আরো কয়েকটি বিতর্কিত অঞ্চলের সীমানা নির্ধারণে কাজ করছে। কিন্তু এখনো দুই পক্ষ কোন যৌথভাবে সম্মত হতে পারেনি।
ইস্সাক

ইস্যাক (হিন্দি: इस्साक; অনুবাদ: প্রেম) হল ২০১৩ সালের ২৬ জুলাই মুক্তিপ্রাপ্ত একটি ভারতীয় হিন্দি রোম্যান্টিক চলচ্চিত্র। ছবিটি পরিচালনা করেন মনীশ তিওয়ারি এবং প্রযোজনা করেন ধবল গদা ও শৈলেশ আর. সিং। ছবির কাহিনি ও চিত্রনাট্য রচনা করেন পদ্মজা ঠাকোর-তিওয়ারি, মনীশ তিওয়ারি ও পবন সোনি। ছবিটিতে প্রধান ভূমিকায় অভিনয় করেন প্রতীক বব্বর, রাজেশ্বরী সচদেব, রবি কিষন ও মকরন্দ দেশপাণ্ডে। বক্সঅফিসইন্ডিয়া.কম-এর মতে, ছবিটি বক্স অফিসে ছিল একটি "ডিসাস্টার"। ছবির উপজীব্য জমির উপর নিয়ন্ত্রণ দখলের জন্য বারাণসীর জমি মাফিয়া কাশ্যপ ও মিশ্র পরিবারের মধ্যে রক্তক্ষয়ী প্রতিযোগিতার গল্প।
এই ছবিটি উইলিয়াম শেকসপিয়রের "রোমিও অ্যান্ড জুলিয়েট" নাটকের ভারতীয় রূপান্তর। ছবির প্রেক্ষাপট বারাণসী ও পার্শ্ববর্তী অঞ্চল। অঞ্চলটি শহুরে অভিজাতদের নিয়ন্ত্রণে জমি মাফিয়াদের মধ্যে হিংসাত্মক ঘটনা এবং সমানভাবে হিংস্র নকশাল বাহিনীর পালটা হিংসাত্মক ঘটনার সাক্ষী। জমি মাফিয়াদের নিয়ন্ত্রণ করে বারাণসীর দুই প্রভাবশালী পরিবার – কাশ্যপ ও মিশ্র। তাদের মধ্যে ভয়ংকর প্রতিযোগিতা। কাশ্যপ পরিবারের কর্তা বিশ্বনারায়ণ কাশ্যপের প্রথম পক্ষের স্ত্রীর এক অষ্টাদশী কন্যা আছে। তার নাম বাচ্চি। অন্যদিকে মিশ্র পরিবারের কর্তা মনোহর মিশ্রের ছেলে রাহুল এক সুদর্শন কিশোর। পারিবারিক প্রেক্ষাপটের পরিপ্রেক্ষিতে তারও আগ্রহ শুধু মেয়েমানুষ ও বন্দুক। দুই পরিবারের মধ্যে সংঘাত চরম আকার ধারণ করলে সব কিছু পালটে যায়। ভোগসুখে মত্ত রাহুল এবং ভাবপ্রবণ অথচ দৃঢ়চেতা বাচ্চি পরিণতর চিন্তা না করেই পরস্পরের প্রেমে পড়ে।
 *সন্দীপ বসু – মনোহর মিশ্র, রাহুলের বাবা (মন্টেগু)
"অমিতা কা অমিত" নামে একটি টেলিভিশন ধারাবাহিকে ছবিটি প্রচার করা হয়। মুম্বই শহরের প্রধান শপিং মলগুলিতে বেনারসি পানের মাধ্যমে প্রযোজকেরা ছবিটির প্রচার চালান।
শচীন-জিগর ছবির গানগুলিতে সুরারোপ করেন এবং নেপথ্য সংগীত রচনা করেন প্রশান্ত পিল্লাই।
ছবিটি সম্পর্কে সমালোচকেরা মূলত নেতিবাচক প্রতিক্রিয়াই ব্যক্ত করেন। "ফার্স্টপোস্ট" পত্রিকার পিয়াশ্রী দাশগুপ্ত মন্তব্য করেন, "অবাক হতে হয় [এটা ভেবে যে,] কী ছিল এক বিখ্যাত ট্র্যাজেডি "রোমিও অ্যান্ড জুলিয়েট" [আর] সেই ধ্রুপদি প্রেমকাহিনিটির কী অবস্থা করেছে "ইশক"।" "দি ইন্ডিয়ান এক্সপ্রেস" পত্রিকার শুভ্রা গুপ্ত ছবিটিকে বিশেষত্ববিহীন এবং নিজ দোষে দুষ্ট বলে মন্তব্য করেন। "দ্য টাইমস অফ ইন্ডিয়া" পত্রিকায় ছবিটিতে প্রতীক বব্বর ও আমিরা দস্তুরের খারাপ অভিনয়ের সমালোচনার পাশাপাশি একটি ধ্রুপদি প্রেমকাহিনির চিত্রায়নের জন্য প্রয়োজনীয় গভীরতার অভাবের কথাও উল্লেখ করা হয়। অসংলগ্ন আখ্যানবিবরণ, চরিত্রায়নে অযত্ন, হালকা (ক্ষেত্রবিশেষে বিব্রতকর) সংলাপ, একটি ("ইশক তেরা") ছাড়া সব ক’টি মামুলি গান, অপ্রয়োজনীয় বন্দুকচালনার বাহুল্য, সোনায় মোড়া বন্দুক ও বোমাবাজির বাড়াবাড়ির জন্য এই পত্রিকায় পরিচালকের অদক্ষতার সমালোচনাও করা হয়। বলা হয় যে, "অতীতে শেকসপিয়রের রচনা অবলম্বনে অনেক সুন্দর চলচ্চিত্র নির্মিত হয়েছে। কিন্তু এই ছবিটি আপনার সৃজনশীল, কাব্যিক বা সিনেম্যাটিক অনুভূতিগুলিতে বেদনাদায়কভাবে আহত করবে।" "হিন্দুস্তান টাইমস" পত্রিকার সরিৎ রায় বলেন যে, খুব অল্প ক্ষেত্রেই শেকসপিয়রের কাহিনির এমন খারাপ চলচ্চিত্রায়নের ঘটনা ঘটেছে। "মকবুল", "ওমকারা" ও "আঙ্গুর"-এর মতো বলিউডি শেকসপিয়র চলচ্চিত্রায়নের পাশে এই ছবিটির নাম যুক্ত হওয়ার ঘটনাকেও তিনি দুঃখজনক বলে উল্লেখ করেন।
গৌরাঙ্গপুর

গৌরাঙ্গপুর হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত পশ্চিম বর্ধমান জেলার দুর্গাপুর মহকুমার কাঁকসা সমষ্টি উন্নয়ন ব্লকের একটি গ্রাম। এই গ্রামটি গোপভূমের রাজা ইছাই ঘোষের সঙ্গে সংযোগ রয়েছে। মনে করা হয় যে গোপভূম রাজ্যের সদর ঢেকুড় ছিলো গৌরাঙ্গপুরের নিকটেই। সেই সময়ে গৌরাঙ্গপুর সেনপাহাড়ী পরগনার অন্তর্গত ছিলো।
গবেষক ও সাংবাদিক বিনয় ঘোষ|বিনয় ঘোষের মতে, বর্তমান পূর্ব ও পশ্চিম বর্ধমানের বিস্তীর্ণ অঞ্চল ছিলো প্রাচীন গোপভূম অঞ্চলের অন্তর্গত। এই অঞ্চলে দুটি রাজত্ব তথা দুজন সদগোপ রাজা শাসানকার্য চালাতেন। পূর্বে অবস্থিত রাজ্যর শাসক আমরারগড়ে রাজধানী স্থাপন করেছিলেন ও অপর রাজত্বের রাজধানী ছিলো বর্তমান কাঁকসার গৌরাঙ্গপুরের নিকট ঢেকুরে, যা ত্রিষষ্ঠীগড় নামেও পরিচিত ছিলো। দিনাজপুরের রামগঞ্জে ১৮৩৩ খ্রিস্টাব্দের কিছু পুর্বে ইছাই ঘোষ তথা ঈশ্বর ঘোষের রাজত্বকালের একটি তাম্রলিপি পাওয়া যায়। প্রাপ্ত সেই তাম্র অনুশাসন অনুসারে ঈশ্বর ঘোষ ছিলেন ধবল ঘোষের পুত্র, বল ঘোষের পৌত্র ও ধূর্ত ঘোষের প্রপৌত্র। তবে মঙ্গলকাব্য ধর্মমঙ্গল কাব্যের পঙ্‌ক্তি অনুসারে ইছাই ঘোষের পিতার নাম ছিলো সোম ঘোষ।কিছু বৈষম্য বাদ দিলে ইছাই ঘোষের অস্তিত্বের কাব্যিক এবং ঐতিহাসিক উভয় অস্তিত্বের প্রমাণই পাওয়া গিয়েছে। তিনি ছিলেন সামন্তদের রাজা, তথা গোপভূম যে সমস্ত সামন্তরাজাদের অধীনস্থ ছিলো তার অধিপতি ছিলেন তিনি। একাদশ খ্রিস্টাব্দের আশেপাশে তার রাজত্বের উল্লেখ পাওয়া যায়, অর্থাৎ বলা যায় তিনি ছিলেন পাল সাম্রাজ্যের অন্যতম গুরুত্বপূর্ণ শাসক প্রথম মহীপালের সমসাময়িক। মনে করা হয় ইছাই ঘোষ শুধু একজন আঞ্চলিক শাসক ছিলেন না, কারণ প্রাপ্ত তাম্র অনুশাসনে লেখা রয়েছে যে বিভিন্ন আঞ্চলিক সামন্ত রাজা ও শে পাশের ছোটো রাজারা তার শাসন ও আইনানুসারে চলতেন। এটাও মনে করা হয় যে ইছাই ঘোষ বাংলার একটি বৃহৎ অঞ্চলে নিজের আধিপত্য বিস্তার করেছিলেন কারণ ঐসময়ে পাল সম্রাট প্রথম মহীপালকে দক্ষিণ ভারত থেকে আসা চোলদের ও মধ্য ভারতের কালাচুরিদের প্রতিহত করতে যথেষ্ট বেগ পেতে হয়।
"ধর্মমঙ্গল" কাব্যে গোপভূমের রাজ ইছাই ঘোষের সাথে বর্তমান পূর্ব মেদিনীপুরের ময়নার নিকট অবস্থিত অপর একটি সামন্ত রাজ্যের রাজা লাউ সেনের যুদ্ধের বর্ণনা রয়েছে। এই যুদ্ধটি অজয় নদের দক্ষিণ তীরে কাঁদুনেডাঙ্গার নিকট হয়েছিলো বলে উল্লেখ রয়েছে। ধর্মমঙ্গল কাব্যে হরিশ্চন্দ্র বলে অপর একটি রাজ্যের রাজfর কথা উল্লেখ থাকলেও তার সঠিক ইতিহাস আজ অবধি বিশ্লেষণ করা সম্ভব হয়নি।(ভারতীয় হিন্দু মহাকাব্যে বর্ণিত ভারতের প্রতাপশালী বিখ্যাত রাজা হরিশ্চন্দ্রের সাথে এই চরিত্রের মিল নেই।)
রাজা সুরথের দুর্গাপূজার জন্য গড় জঙ্গল পড়ুন।
গৌরাঙ্গপুর স্থানাঙ্কে অবস্থিত।
গ্রামটি ঘনজঙ্গলে জেরা এবং অজয় নদের দক্ষিণ পাড়ে অবস্থিত গ্রামটি উত্তর পাড়ের জয়দেব কেন্দুলি থেকে নদী বরাবর দক্ষিণে অবস্থিত।
২০১১ সালের ভারতের জনগণনা অনুসারে গৌরাঙ্গপুর গ্রামের মোট জনসংখ্যা ১১০ জন, যার মধ্যে ৫৪ জন পুরুষ এবং ৫৬ জন নারী। ছয় বৎসর অনূর্ধ্ব শিশু সংখ্যা ২২ জন যা জনসংখ্যার ২০ শতাংশ। মোট ছয় বৎসরোর্ধ্ব জনসংখ্যা ৭৪ জন তথা ৮৪.০৯ শতাংশ সাক্ষর।
দ্বারভাঙা লোকসভা কেন্দ্র

দ্বারভাঙা লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর দ্বারভাঙা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
দ্বারভাঙা লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয়। ২০১৯ সালে লোক সভা কেন্দ্রটিতে সর্বশেষ ১৮ তম ভারতের সাধারণ নির্বাচন অনুষ্ঠিত হয়। কেন্দ্রটিতে ভারতীয় জাতীয় কংগ্রেস সবচেয়ে বেশি জয়লাভ করেছে। 
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এই বিধানসভা কেন্দ্রগুলি বিহারের ২৪৩ টি বিধানসভা কেন্দ্রের অন্তর্গত এবং এই বিধানসভা কেন্দ্রের নির্বাচিত সদস্যরা বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রগুলিতে নির্বাচন অনুষ্ঠিত হয়। এই কেন্দ্রগুলি তফসিলী জাতি ও তফসিলী জাতিদের জন্য সংরক্ষিত নয়। এগুলি হল- গৌরা বাউরাম বিধানসভা কেন্দ্র, বেনীপুর বিধানসভা কেন্দ্র, আলিনগর বিধানসভা কেন্দ্র, আলিনগর বিধানসভা কেন্দ্র, দ্বারভাঙা গ্রামীণ বিধানসভা কেন্দ্র, দ্বারভাঙা বিধানসভা কেন্দ্র ও বাহাদুরপুর বিধানসভা কেন্দ্র।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী গোপাল জি ঠাকুর।
২০১৯ সালের লোকসভা নির্বাচনে লোকসভা কেন্দ্রটি থেকে ভারতীয় জনতা পার্টি শ্রী গোপাল জি ঠাকুর জয়লাভ করেন। তার প্রাপ্ত ভোটের সংখ্যা হল ৫,৮৬,৬৬৮ বা ৬০.৭৯ শতাংশ। রাষ্ট্রীয় জনতা দল এই কেন্দ্রে দ্বিতীয় স্থান লাভ করে। তাদের প্রাপ্ত ভোট ছিল ৩,১৮,৬৮৯ টি বা ৩৩.০২ শতাংশ। ১১,২৫৫ টি বা ১.১৭ শতাংশ ভোট পেয়ে বহুজন সমাজ পার্টি রয়েছে চতুর্থ স্থানে। এক জন নির্দল প্রার্থী ৩,৭৭৪ টি বা ১.৪৩ শতাংশ ভোট পেয়ে তৃতীয় স্থান দখল করে। এই কেন্দ্রে নোটা'তে ভোট পড়েছে ২০,৪৬৮ টি বা ২.১২ শতাংশ।
পিরোজপুর সদর থানা

পিরোজপুর সদর থানা বাংলাদেশের পিরোজপুর জেলার পিরোজপুর সদর উপজেলার একটি থানা।
পিরোজপুর সদর উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম পিরোজপুর সদর থানার অধীন।
নেছারাবাদ থানা

নেছারাবাদ ( স্বরূপকাঠি) থানা বাংলাদেশের পিরোজপুর জেলার নেছারাবাদ (স্বরূপকাঠি) উপজেলার একটি থানা।
পিরোজপুর জেলার দ্বিতীয় বৃহত্তম উপজেলা বা থানা নেছারাবাদ। ১৭৯০ সালে পিরোজপুর থানার উত্তরাংশে কাউখালী গ্রাম সংলগ্নে কালীগঙ্গা নদীর তীরে কেওয়ারী গ্রামে কেওয়ারী নামে একটি থানা স্থাপিত হয়। কালের প্রবাহে কেওয়ারী গ্রাম কালীগঙ্গা নদীতে বিলীন হয়। পরবর্তীতে সময়ে প্রশাসনিক সুবিধার জন্য ১৯০৬ সালে কেওয়ারী থানা স্থানান্তরিত হয় এবং স্বরূপকাঠীতে উহা পূনঃ প্রতিষ্ঠিত হয়।
নেছারাবাদ (স্বরূপকাঠি) উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম নেছারাবাদ থানার অধীন।
ভান্ডারিয়া থানা

ভান্ডারিয়া থানা বাংলাদেশের পিরোজপুর জেলার ভান্ডারিয়া উপজেলার একটি থানা।
ভান্ডারিয়া উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম ভান্ডারিয়া থানার অধীন।
মঠবাড়িয়া থানা

মঠবাড়িয়া থানা বাংলাদেশের পিরোজপুর জেলার মঠবাড়িয়া উপজেলার একটি থানা।গক্ক
মঠবাড়িয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম মঠবাড়িয়া থানার অধীন।
ইন্দুরকানী থানা

ইন্দুরকানী থানা বাংলাদেশের পিরোজপুর জেলার ইন্দুরকানী উপজেলার একটি থানা।
ইন্দুরকানী উপজেলার ৫টি ইউনিয়নের প্রশাসনিক কার্যক্রম ইন্দুরকানী থানার অধীন।
নাজিরপুর থানা

নাজিরপুর থানা বাংলাদেশের পিরোজপুর জেলার নাজিরপুর উপজেলার একটি থানা।
নাজিরপুর উপজেলার ৯টি ইউনিয়নের প্রশাসনিক কার্যক্রম নাজিরপুর থানার অধীন।
কাউখালী থানা, পিরোজপুর

কাউখালী থানা বাংলাদেশের পিরোজপুর জেলার কাউখালী উপজেলার একটি থানা।
কাউখালী উপজেলার ৫টি ইউনিয়নের প্রশাসনিক কার্যক্রম কাউখালী থানার অধীন।
নাহরকাটিয়া

নাহরকাটিয়া ("নাহারকাটিয়া" বা "নাহোরকাটিয়া") হল ভারতের আসাম রাজ্যের ডিব্রুগড় জেলার একটি শহর এবং নগর অঞ্চল কমিটি। এটি জ্বালানী এবং গ্যাসের ভূগর্ভস্থ ভাণ্ডারের জন্য সুপরিচিত। এর আগে, অয়েল ইন্ডিয়া লিমিটেডের প্রধান অফিস দুলিয়াজান শহরটি এর বৃত্তের মধ্যে ছিল। যাইহোক, শহরদুটি কাছাকাছি, ৩০ মিনিটের মধ্যে পৌঁছে যাওয়া যায়।
২০১১ সালে ভারতের আদমশুমারি অনুসারে, নাহরকাটিয়ার জনসংখ্যা হল ১৮,৩৭ জন, এর মধ্যে ৯,৭৯০ জন পুরুষ এবং ৯,১৪৭ জন মহিলা। এখানকার সাক্ষরতার হার ৮৭.২৯%, রাজ্যের গড় ৭২.১৯% এর তুলনায় অনেক বেশি। পুরুষদের মধ্যে সাক্ষরতার হার ৯১.২৩%, মহিলাদের সাক্ষরতার হার ৮৩.০৮%। এই শহরর জনসংখ্যার ৯.৭৬% এর বয়স ৬ বছর তার কম।
শহরটিতে বহু সম্প্রদায়ের সংমিশ্রণ দেখতে পাওয়া যায়, মূলত অসমীয়া, বাঙালি, ভারতীয় গোর্খা, রাজস্থানী, বিহারি এবং অনেক মারোয়ারী এই জনপদ শহর অঞ্চলে বাস করে। কয়েকটি পাঞ্জাবি পরিবারও বহু বছর ধরে এই শহরে বাস করছে।
তবে, বৌদ্ধ ফকিয়াল বা তাই-ফাকে নামে পরিচিত একটি মঙ্গোলিয় উপজাতির বংশধররাও, এই শহরের বাইরে থাকে। তাদের গ্রামে একটি বৌদ্ধ বিহার রয়েছে এবং তাদের হাতে বোনা হস্তশিল্পগুলি খুব সুন্দর। মঠটি পর্যটকদের একটি আকর্ষণ কেন্দ্র এবং নির্মল পরিবেশে ধ্যান করার স্থান হিসাবে বিবেচিত হয়। এখানে তিনটি চা রোপণ কেন্দ্র থাকার কারণে শহরটি আরও আকর্ষণীয়।
এছাড়াও কিছু বোড়ো, মণিপুরী মানুষজন শহরের বাইরের বাসিন্দা।
নাহরকাটিয়া রেলওয়ে স্টেশনটি প্রান্তিক স্টেশন হিসাবে কাজ করে। এই শহরটি দুলিয়াজান, নামরূপ, তিনসুকিয়া, ডিব্রুগড়, মোরান, গুয়াহাটি, জোরহাট এবং শিবসাগর শহরের সাথে ঘন ঘন বাস পরিষেবা দিয়ে যুক্ত।
ব্রহ্মপুত্রের শাখা নদী বুড়ি দিহিং এই শহরের মধ্যে দিয়ে বয়ে গেছে।
সাসোনি গজপুরিয়া, গাভোরু ডোলোং, মারবিল ইকো-ট্যুরিজম, নামফাকে ইত্যাদি গ্রামগুলি কয়েক কিলোমিটার দূরেই অবস্থিত।
তাই-আহোম রাজা বা খোরা রাজা শিউখাম্ফার দত্তক পুত্র যুবরাজ নাহরকে শাস্তি হিসেবে মৃত্যুদণ্ড দিয়েছিলেন কালিয়া চাওদাং। এই শাস্তিদানের ইতিহাসের সাথে নাহরকাটিয়া নামটি জড়িত। স্থানীয় বক্তব্য অনুযায়ী, মন্ত্রীসহ গুরুত্বপূর্ণ তাই-অহোম অভিজাতদের বিরুদ্ধে তার অপকর্মের জন্য, 'এক অহোম উচ্চবংশজাত কালিয়া চাওদাং'কে রাজপুত্র নাহরকে শাস্তি দেওয়ার দায়িত্ব অর্পণ করা হয়েছিল। এই কালিয়া ওরফে কোলা চাওদাং শেষ পর্যন্ত আজকের নাহরকাটিয়া রেলস্টেশনের কাছে এসে নিজ বসতি স্থাপন করেন, এবং এরপর থেকে, এই অঞ্চলের নাম নাহরকটিয়া হয়ে ওঠে। নাহর + কাটিয়া, অর্থাৎ, যে ব্যক্তি তাই-অহোম রাজা শিউখাম্ফার নির্দেশে নাহরকে কাটা বা শিরশ্ছেদ করেছিলেন তিনি সেখানেই এসেছিলেন।
এই শহরটি কাছাকাছি চা বাগান এবং গ্রামগুলির বাণিজ্যিক কেন্দ্র। কয়েক কিলোমিটার দূরে জয়পুরের পাশে একটি ঘন জঙ্গল আছে এবং এর মধ্য দিয়ে গিয়ে অরুণাচল প্রদেশে প্রবেশ করা যায়, এবং সেখানে অবৈধ কাঠ ব্যবসা চলে। নিয়ন্ত্রণের মাধ্যমে অবৈধ কাঠ ব্যবসা হ্রাস করা হয়েছে।
ক্যাডেট কলেজ হাসান আবদাল

ক্যাডেট কলেজ, হাসান আবদাল (সিসিএইচ) (উর্দু/পশতু: کیدت کالج/کیڈٹ کالج حسن ابدال) একটি আবাসিক মাধ্যমিক বিদ্যালয় , যা পাকিস্তানের পাঞ্জাবের এটক জেলার হাসান আবদালে অবস্থিত। কলেজটিতে ১৩-১৯ বছর বয়সী ৫০০-এরও বেশি শিক্ষার্থী রয়েছে। প্রতিটি ক্লাসে আনুমানিক ১১০ জন শিক্ষার্থী রয়েছে। একাডেমিক কর্মসূচির মূল লক্ষ্য 'ল শিক্ষার্থীদের পাকিস্তানি সেনাবাহিনীতে ভবিষ্যতের কর্মকর্তা হওয়ার প্রশিক্ষণ দেওয়া। বিদেশের শিক্ষার্থীসহ সকল শিক্ষার্থীর জন্য কলেজটিতে একটি পৃথকভাবে মুসলিম পাঠ্যক্রম রয়েছে।
ক্যাডেট কলেজ, হাসান আবদাল ছিলেন পাকিস্তানের প্রথম ক্যাডেট কলেজ। এটি পাঞ্জাব সরকার প্রতিষ্ঠিত করেছিল এবং জেনারেল মুহাম্মদ আইয়ুব খান (তৎকালীন পাকিস্তান সেনাবাহিনীর সর্বাধিনায়ক ) সার্ভিসেস একাডেমিতে ফিডার প্রতিষ্ঠানের দায়িত্ব পালন করার জন্য দিয়েছিলেন। এই লক্ষ্যে, ১৯৫২ সালে সরকারি কলেজ, সাহিওয়াল এবং পেশোয়ারের ইসলামিয়া কলেজে সামরিক শাখা শুরু হয়েছিল। ১৯৫৪ সালের এপ্রিলে বর্তমান ভবনগুলোর কাজ সমাপ্ত হলে, এই সামরিক শাখাগুলো হাসান আবদালকে স্থানান্তরিত করা হয় এবং নতুন কলেজটি পাঞ্জাব ক্যাডেট কলেজ হিসাবে প্রতিষ্ঠিত হয়, প্রতিষ্ঠাতা অধ্যক্ষ ছিলেন হিউ ক্যাচপোল। ১৯৬০ সালে, কলেজটি প্রশাসনিক নিয়ন্ত্রণ প্রয়োগের জন্য সরকার একটি পরিচালনা পর্ষদ গঠন করেছিল।
কলেজটি ৬ টি উইংসে বিভক্ত। 
হাসান আবদালের ক্যাডেট কলেজে পড়া শিক্ষার্থীদের ক্যাডেট বলা হয়।
কলেজটি মাধ্যমিক বিদ্যালয় এবং মধ্যবর্তী ও মাধ্যমিক শিক্ষা বোর্ড রাওয়ালপিন্ডি কর্তৃক পরিচালিত মাধ্যমিক বিদ্যালয়ের ছেলেদের জন্য চালুকরে, এবং এছাড়াও 'ও' স্তর এবং 'এ' স্তরের সাধারণ সার্টিফিকেটের ছেলেদের জন্য চালু করে, যা জিসিএসই এবং একই ধরনের ফর্ম্যাট যুক্তরাষ্ট্রে ব্যবহৃত একটি স্তর অনুসরণ করে। কিছু ক্যাডেট ম্যাট্রিক বা এফ.এসসি (প্রাক-মেডিকেল এবং প্রাক-প্রকৌশল উভয়) জন্য অধ্যয়ন করে। ইংরেজি, উর্দু, ইসলামীযত, পাকিস্তান স্টাডিজ, গণিত, পদার্থবিজ্ঞান, রসায়ন এবং জীববিজ্ঞান প্রতিটি স্তরে বাধ্যতামূলক; কিছু অন্যান্য বিষয় (যেমন কম্পিউটার বিজ্ঞান) বিভিন্ন স্তর রয়েছে।
ফিটনেস ক্রিয়াকলাপের মধ্যে জিমন্যাস্টিকস, জগিং এবং অ্যাথলেটিক্স অন্তর্ভুক্ত রয়েছে। শারীরিক প্রশিক্ষণে (পিটি) সকালে এবং সন্ধ্যায় খেলাধুলা করা হয়। ক্যাডেটরা বাস্কেটবল, ফিল্ড হকি, ফুটবল, ঘোড়ায় চড়া, স্কোয়াশ, সাঁতার, টেনিস এবং ভলিবল ইত্যাদির মতো খেলায় অংশ নেয়। ছাত্রদের ড্রিলও শেখানো হয়।
ক্লাসগুলো সকালে পরিচালিত হয় এবং রাতে প্রিপেসগুলো (স্বতন্ত্র নীরব অধ্যয়নের সময়কাল) হয়। রুটিন হ'ল শিক্ষার্থীদের সর্বাধিক কর্মক্ষমতা প্রচারের জন্য একটি কাঠামোগত দৈনিক ব্যবস্থা। 
কলেজটি প্রায় জুড়ে জুড়ে অবস্থিত। সম্পত্তির উপর নির্মিত একটি বিল্ডিংয়ের মধ্যে রয়েছে একটি মসজিদ, একটি দ্বিতল শিক্ষা ব্লক, কলেজ হল- প্রাক্তন ক্যাডেট ক্যাপ্টেন নাঈম আক্তার (শহীদ) এর স্মরণে নাঈম হল নামে পরিচিত – ছয়টি বোর্ডিং উইং, খাতলানী হল এবং হুসেন নামে পরিচিত দুটি ক্যাডেট মেস শাহ হল যথাক্রমে প্রাক্তন ক্যাডেট লেঃ আহমেদ ফারুক খাতলানী (শহীদ) এবং প্রাক্তন ক্যাডেট লেঃ হুসেন শাহ (শহীদ) এর স্মৃতিতে – একটি সুইমিং পুল, একটি ১-শয্যা বিশিষ্ট হাসপাতাল, প্রশাসনিক ব্লক, একটি কর্মশালা এবং একটি শখের ব্লক। খেলাধুলার সুবিধাসহ দুটি স্কোয়াশ কোর্ট এবং বেশ কয়েকটি ফুটবল, হকি এবং ক্রিকেট পিচ পাশাপাশি ঘোড়ার পিঠে চড়ার মাঠ অন্তর্ভুক্ত রয়েছে। কলেজের অভ্যন্তরে শিক্ষকতা এবং প্রশাসনিক কর্মীদের জন্য আবাসিক থাকার ব্যবস্থা রয়েছে কলেজটিতে। কলেজের মাঝখানে একটি ডিম্বাকৃতি মাঠ রয়েছে যার চারপাশে ছয়টি উইংস রয়েছে। এটি এমন একটি ক্রিকেট মাঠ যা এমনকি রাতে ক্রিকেট ম্যাচ খেলতে চারপাশে আলোকসজ্জা স্থাপন করা হয়েছিল।
ফিলিস্তিনি কর্তৃপক্ষ দ্বারা পরিচালিত শহরের তালিকা

ফিলিস্তিনি জাতীয় কর্তৃপক্ষ দ্বারা পরিচালিত শহরগুলির একটি তালিকা রয়েছে নিচে দেওয়া আছে। ১৯৯৫ সালের অন্তর্বর্তীকালীন চুক্তির পরে ফিলিস্তিনি জাতীয় কর্তৃপক্ষ (পিএনএ) মনোনীত অঞ্চল, এ এবং বি উভয় ক্ষেত্রে নাগরিক বিষয়ক ব্যাপারে নিয়ন্ত্রণ নিয়েছিল, যেখানে বেশিরভাগ ফিলিস্তিনি জনসংখ্যা কেন্দ্র রয়েছে (পূর্ব জেরুজালেমের পৌরসভা সীমান্তের মধ্যে ব্যতীত)। ইসরায়েলের প্রতিরক্ষা বাহিনী পশ্চিম তীরের অঞ্চল "বি" তে সুরক্ষার জন্য দায়বদ্ধ এবং এরিয়া "সি" এর স্থানীয় অঞ্চলে সম্পূর্ণ নিয়ন্ত্রণ রাখে।
ফিলিস্তিন জাতীয় কর্তৃপক্ষের স্থানীয় সরকার মন্ত্রণালয় কোন শহর বা পৌরসভাকে শহর বা পৌরসভা হবে কিনা সে ব্যাপারে নিয়ন্ত্রণ করে থাকে। তবে ফিলিস্তিনের কোন শহর বা নগর মর্যাদা অর্জনের জন্য কোনও নির্দিষ্ট অঞ্চলের নির্দিষ্ট কোনও নির্দেশিকা নেই। এটি প্রায়শই ২০,০০০ এর উপরে জনসংখ্যা পৌঁছানোর পরে বিবেচনা করা হয়। ফিলিস্তিনের কেন্দ্রীয় পরিসংখ্যান ব্যুরো (পিসিবিএস) সর্বশেষ ২০০৭ সালে তার সর্বশেষ সরকারি আদমশুমারি গ্রহণ করেছে।
গাজা উপত্যকা এবং সমস্ত ফিলিস্তিনের বৃহত্তম শহর হলেন গাজা শহর এবং পশ্চিম তীরে বৃহত্তম ফিলিস্তিনের শহর হেব্রন। কিছু শহর অন্যান্য শহর বা শহরগুলির সাথে মিলিত করে, যেমন বেইট জালাহা এবং বিট সাহুরের সাথে বেথলেহেম মহানগর অঞ্চল। রামাল্লাহ এবং আল-বীরহও একত্রিত হয় এবং প্রায়শই একটি শহর হিসাবে বিবেচিত হয়।
নিচে রামাল্লাহ-প্রশাসনের অধীনে সমস্ত ফিলিস্তিনি শহরগুলির তালিকা, তাদের শাসকরা, তাদের নির্দিষ্ট এখতিয়ার এবং তাদের জনসংখ্যা ২০০৭ সালের আদমশুমারি অনুসারে এবং পিসিবিএসের ২০১৫ সালের অনুমান অনুযায়ী রয়েছে।
লামডিং

লামডিং ভারতের আসাম রাজ্যের হোজাই জেলার পৌর বোর্ডসহ একটি শহর।
দুটি ডিমাসা শব্দ 'লামা' এবং 'ডিং' থেকে লামডিং নামটি এসেছে, যার অর্থ 'সোজা পথ'। আবার মনে করা হয়, "লামডিং" শব্দটি খাসি শব্দ 'লুম' এবং 'ডিং' থেকে এসেছে, যার অর্থ জলের অভাব বা ঘাটতি, সত্যিই এখানে গ্রীষ্মে জলের ঘাটতি দেখা যায়। এর সাথে সংলগ্ন আরও একটি রেলস্টেশন রয়েছে, যেটিও একই মূল শব্দ "লামা" (পথ) থেকে এসেছে, এটির নাম লামাসাখং (ছোট পথের উপত্যকা) যা লামডিং থেকে কয়েক কিলোমিটার দূরে।
অনেক বছর ধরে লামডিং ধীরে ধীরে জনপদে পরিণত হয়েছে। এই রেলওয়ে জনপদে প্রতি বছর বর্ষাকালে সর্বদা স্বল্প বৃষ্টিপাত হয়ে থাকে, কিন্তু, গত কয়েক দশক ধরে এই প্রবণতায় উল্লেখযোগ্যভাবে পরিবর্তন এসেছে। দ্বিতীয় বিশ্বযুদ্ধের সময় ব্রিটিশ এই শহরকে রাডার স্টেশন হিসাবে ব্যবহার করা হয়েছিল।
লামডিং রেল বিভাগটি উত্তর-পূর্ব সীমান্ত রেলপথের বৃহত্তম বিভাগীয় সদর দপ্তর এবং দেশের উত্তর-পূর্বাঞ্চলের বৃহত্তমতম জংশন হিসাবে বিখ্যাত। এই শহরটি লামডিং এবং বদরপুরের মধ্যে আকর্ষণীয় লামডিং-বদরপুর পাহাড়ী পথের প্রবেশদ্বার। এই পথটি কয়েক বছর আগে ইউনেস্কোর বিশ্ব ঐতিহ্যবাহী স্থানের অন্তর্ভুক্ত হয়েছে।
লামডিং রেল স্টেশনটি হল উত্তর-পূর্ব সীমান্ত রেলপথের একটি গুরুত্বপূর্ণ রেলওয়ে জংশন এবং রেলওয়ে বিভাগ, কারণ এটি ত্রিপুরাকে আসামের সাথে সংযুক্ত করেছে। এটিতে রেলের মিটারগেজ এবং ব্রডগেজ উভয় লাইনই থাকত। ব্রডগেজ লাইনটি গুয়াহাটি-লামডিং-ডিব্রুগড় টাউনের মধ্যে রয়েছে এবং মিটারগেজ লাইনটি লামডিং – সাব্রুম বিভাগে ছিল। এখন ব্রডগেজ লাইনটি শিলচর/সাব্রুম থেকে লামডিং হয়ে কলকাতা পর্যন্ত যাচ্ছে, যেটি নতুন নির্মাণ করা হয়েছে। মিটারগেজ লাইনগুলি এখন সম্পূর্ণরূপে ব্রডগেজ দিয়ে প্রতিস্থাপিত হয়েছে।
২০১১ সালের সরকারি আদমশুমারি অনুসারে, লামডিংয়ের জনসংখ্যা হল ৩১,৩৪৭ জন, এর মধ্যে এখানে হিন্দু ধর্ম পালনকারী মানুষ সংখ্যাগরিষ্ঠ, প্রায় ৩০,৪৭৯ জন। ইসলাম, খ্রিস্ট ধর্ম, বৌদ্ধ ধর্ম, শিখধর্ম এবং জৈন ধর্ম পালনকারীর সংখ্যা লুমডিংয়ে নগণ্য।
লামডিংয়ের পাহাড়গুলি সমুদ্র তল থেকে বেশ উঁচুতে অবস্থিত, কিন্তু এখানে গ্রীষ্মকালে তাপমাত্রা ৪০ °সে. পর্যন্ত হয়ে যেতে পারে এবং শীতকালে তাপমাত্রা ৪-৫ °সে.র মতো হয়ে যেতে পারে, এবং দিনের বেলা মেঘাচ্ছন্ন এবং কুয়াশাপূর্ণ হয়ে থাকে। বর্ষা এখানে প্রত্যক্ষ করা যায়, গড়ে প্রায় ৬০-১২৫ মি.মি. বৃষ্টিপাত হয়। তবে এর পাহাড় এবং উচ্চতার কারণে ভারী বর্ষার সময় এই অঞ্চলে বন্যা দেখা দেয় না।
এখানকার জলবায়ু উদ্ভিদ এবং গ্রীষ্মমণ্ডলীয় ফল এবং শাকসব্জির জন্য অনুকূল। নারকেল, আনারস, কাঁঠাল, পেঁপে, কলা জাতীয় ফল এখানে জন্মায়। শসা, আলু, বাঁধাকপি এবং অন্যান্য সবুজ শাকসবজি এখানকার সাধারণ কৃষি শাকসবজি।
আমদানি

আমদানি বলতে মুদ্রার বিনিময়ে পণ্য সামগ্রী একটি জাতীয় সীমানার বাহ্যিক উৎস হতে সীমানার অভ্যন্তরে বিক্রয়ের উদ্দেশ্যে নিয়ে আসা বুঝানো হয়। যে পণ্য সামগ্রী নিয়ে আসে তাকে "আমদানিকারক" বলা হয়। গ্রহণকারী দেশে আমদানিকে প্রেরণকারী দেশ থেকে রফতানি বলা হয়। আমদানি ও রফতানি আন্তর্জাতিক বাণিজ্যের আর্থিক লেনদেনের মাধ্যম।
কোন দেশের অর্থনীতির একটি নির্দিষ্ট সময়ের মোট রপ্তানি ও মোট আমদানির আর্থিক মূল্যের পার্থক্য হচ্ছে বাণিজ্য ভারসাম্য। অনেক সময় একে NX বর্ণদ্বয় দ্বারা প্রকাশ করা হয়। প্রকৃতপক্ষে এটি একটি দেশের আমদানি ও রপ্তানির মধ্যকার সম্পর্ক। ইতিবাচক ভারসাম্যকে বাণিজ্য উদ্বৃত্ত বলে যখন আমদানির থেকে রপ্তানি বেশি হয়; ইতিবাচক ভারসামকে বলা হয় বাণিজ্য ঘাটতি যা রপ্তানির থেকে আমদানি বেশি হলে হয়।
দুটি মৌলিক ধরনের আমদানি আছে:
দেশীয় বাজারে উৎপাদিত পণ্যের তুলনায় কম দামে এবং ভালো মানের অভ্যন্তরীণ বাজারে সরবরাহ করার জন্য কোম্পানিগুলো পণ্য ও সেবা আমদানি করে। কোম্পানিগুলো এমন পণ্য আমদানি করে যা স্থানীয় বাজারে পাওয়া যায় না।
সাধারণত তিন ধরনের আমদানিকারক রয়েছেন:
আল-হুমায়দী (আন্দালুসী)

হুমায়দীর পরিবার ইয়েমেনের আরব আজাদ উপজাতির অন্তর্ভুক্ত ছিল। "ইসলামের এনসাইক্লোপিডিয়া" অনুসারে তাঁর বাবা কর্ডোবার শহরতলির আল-রুসফায় জন্মগ্রহণ করেছিলেন। তখনকার নাগরিক কলহের কারণে হুমায়দির বাবা মেজরকা দ্বীপে চলে এসেছিলেন, যেখানে হুমায়দী ১০২৯ সালে জন্মগ্রহণ করেছিলেন। 
স্পেনে থাকাকালীন হুমায়দী ছিলেন ইবনে আবদুল আল বারের ছাত্র এবং উভয়ই ইবনে হাজমের বন্ধু এবং বন্ধু ছিলেন, যার কাছ থেকে হুমায়দী মুসলিম আইনশাস্ত্রে তাঁর জহিরীয় মতামত গ্রহণ করেছিলেন। তৎকালীন প্রতিদ্বন্দ্বী মালেকাইটদের দ্বারা আল-আন্দালুসে জহিরীদের অত্যাচারের কারণে হুমায়দী স্পেন থেকে ১০৫৬ সালে পালিয়ে গিয়েছিলেন। প্রথমদিকে, তিনি মক্কায় গিয়ে হাদীস অধ্যয়নের জন্য তিউনিসিয়া, মিশর ও দামেস্কে ভ্রমণ করার আগে মুসলিম তীর্থযাত্রা করেছিলেন। এই ক্ষেত্রের অনেক পণ্ডিতের মতো হুমায়দীও প্রায়শই বিভিন্ন যুগে রচিত পান্ডুলিপি নিয়ে কাজ করতেন এবং এভাবে ইতিহাস, আরবি ব্যাকরণ এবং অভিধানের ক্ষেত্রেও একজন অসামান্য পণ্ডিত ছিলেন। 
অবশেষে হুমায়দী বাগদাদে স্থায়ীভাবে বসতি স্থাপন করলেন, যেখানে জহিরির আচার এক সময় এই দেশের সরকারি আইন ছিল। রাষ্ট্রীয় পৃষ্ঠপোষকতা উপভোগ না করার সময়, তাঁর দৃষ্টিভঙ্গি হুমায়দী পালিয়ে গিয়েছিল এমন প্রকাশ্য নিপীড়নের বিরোধিতা সহনশীলতা লাভ করেছিল। তিনি ১০৯৫ সালে শহরে মারা যান। 
হুমায়দী তাঁর "স্পষ্টতই যাদওয়াত আল-মুক্তাবিসের ফাদার তরুলখুলাম আল-আন্দালুস (আবেوة المقتبس فى ذكر ولاة الاندلس)" শিরোনামে ইসলামিক স্পেনের উল্লেখযোগ্য জীবনীগুলির জন্য বিখ্যাত ছিলেন OCLC   13643176। তিনি তাঁর বন্ধুদের অনুরোধে বাগদাদে বইটি রচনা করেছিলেন, অন্য কোনও লিখিত উৎস ছাড়াই স্মৃতি থেকে সম্পূর্ণ লেখেন। বইটি আবু আল-কাসিম আল জহরবী, এবং জিরিয়াবের জীবনের একটি গুরুত্বপূর্ণ প্রাথমিক উৎস উল্লেখ করার প্রাথমিকতম উৎস হিসাবে বিবেচিত হয়।
হুমায়দির historicalতিহাসিক রচনাগুলি একাদশ শতাব্দীর গোড়ার দিকে সার্ডিনিয়ায় পিসান-জেনোস অভিযানের মূল আরবি প্রাথমিক উৎসগুলির মধ্যে একটি, ক্রুসেডের পূর্ববর্তী হিসাবে বিবেচিত। 
হাদীসের ক্ষেত্রে হুমায়দীকে একাধিক স্বাধীন হাদীসের বইকে আবদ্ধ সংগ্রহের সাথে সংমিশ্রণের ধারা আবিষ্কার করার কৃতিত্ব দেওয়া হয়, যা দ্বাদশ শতাব্দীতে আরও বেশি জনপ্রিয়তা অর্জন করতে পারে এমন একটি শৈলীর তালিকা। তাঁর হাদিস সম্পর্কিত বইগুলি সমালোচনামূলক পুনর্বিবেচনার আধুনিক "প্রয়াসের জন্য" বিশেষত "আল-জামা বায়না আল-Ṣায়ায়েন (الجمع بين الصحيحين)" তাঁর দু'টি গুরুত্বপূর্ণ গ্রন্থ, সহিহ আল বুখারী এবং সহিহ মুসলিম তাঁর ভাষাগত ভাষ্য।
ফিলিস্তিনের রাষ্ট্রপতি

ফিলিস্তিন রাষ্ট্রের রাষ্ট্রপতি প্রধান ফিলিস্তিন রাষ্ট্রের প্রধান। তিনি ফিলিস্তিনি জাতীয় কর্তৃপক্ষের রাষ্ট্রপতি হিসাবেও রয়েছেন। দুটি ক্ষমতাই ১৯৮৯ সাল থেকে ইয়াসির আরাফাতের মাধ্যমে শুরু হয়েছিল এবং ২০০৪ সালের নভেম্বর মাসে তার মৃত্যুর আগ পর্যন্ত অব্যাহত ছিল এবং তার উত্তরসূরি মাহমুদ আব্বাসের মাধ্যমে পরবর্তীতে এটি অব্যাহত ছিল। ২০০৫ সালের জানুয়ারিতে পিএলও সেন্ট্রাল কাউন্সিল আব্বাসকে ফিলিস্তিনের রাষ্ট্রের রাষ্ট্রপতির দায়িত্ব পালনের জন্য বলেছিল। ২০০৮ সালের নভেম্বর মাসে পিএলও সেন্ট্রাল কাউন্সিল ফিলিস্তিনের রাষ্ট্রপতি হিসাবে আব্বাসের কার্যকারিতা অব্যাহত রাখার অনুমোদন দেয়।
১৯৮৮ সালের ১৫ নভেম্বর মুনাজ্জামাত আল-তাহরির আল-ফিলিস্তিনিয়া সংস্থা ফিলিস্তিন রাজ্য (এসওপি) ঘোষণা করে। মুনাজ্জামাত আল-তাহরির আল-ফিলিস্তিনিয়া সংস্থার চেয়ারম্যান ইয়াসির আরাফাত "ফিলিস্তিনের রাষ্ট্রপতি" উপাধি গ্রহণ করেছিলেন। জাতিসংঘ পিএলওকে "ফিলিস্তিনি জনগণের প্রতিনিধি" হিসাবে স্বীকৃতি দেয়। পিএলও ফিলিস্তিনি জাতীয় কাউন্সিল এবং একটি প্রবাসী সরকার প্রতিষ্ঠা করেছিল, উভয়ই বিশ্বব্যাপী ফিলিস্তিনি জনগণের প্রতিনিধিত্ব করে।
ওসলো অ্যাকর্ডস সমান্তরাল প্যালেস্টাইন ন্যাশনাল অথরিটি (ফিলিস্তিন জাতীয় কর্তৃপক্ষ বা পিএ) এবং ফিলিস্তিনের আইন পরিষদ প্রতিষ্ঠা করেছিল, উভয়ইই প্যালেস্তিনি অঞ্চলগুলোতে ফিলিস্তিনিদের প্রতিনিধিত্ব করে। ১৯৯৪ সাল থেকে আরাফাত ফিলিস্তিনি জাতীয় কর্তৃপক্ষের রাষ্ট্রপতির পদবি গ্রহণ করেছিলেন, যা ১৯৯৬ সালের রাষ্ট্রপতি নির্বাচনের মাধ্যমে একীভূত হয়েছিল। সেই থেকে, উভয় ক্ষমতা (এসওপি এবং পিএ এর সভাপতি) একক ব্যক্তি দ্বারা একসাথে নিয়ন্ত্রিত হয়েছিল।
২০১২ সালে, জাতিসংঘ "ফিলিস্তিনের রাজ্য" কে অ-সদস্য পর্যবেক্ষক রাষ্ট্র হিসাবে স্বীকৃতি দেয়, তবে এটি ফিলিস্তিনি কর্তৃপক্ষের রাষ্ট্রপতির কার্যকারিতা বাতিল করেনি, কারণ এটি অসলো চুক্তি থেকে উদ্ভূত হয়েছিল।
প্যালেস্তিনি কর্তৃপক্ষের রাষ্ট্রপতির বিপরীতে, ফিলিস্তিন রাজ্যের রাষ্ট্রপতির পদ গণতান্ত্রিক নির্বাচন দ্বারা বৈধ নয়, বরং পিএলও কেন্দ্রীয় কাউন্সিলের দ্বারা অনুমোদিত হয়েছে। ১৯৮৯ সালে, পিএলও কেন্দ্রীয় পরিষদ আরাফাতকে প্যালেস্তাইন রাজ্যের প্রথম রাষ্ট্রপতি নির্বাচিত করে। এ সময় তাকে যে পিএলও নির্বাচিত করেছিল তার নেতৃত্বে ছিলেন আরাফাত নিজেই। ২০০৪ সালের নভেম্বরে আরাফাতের মৃত্যুর পরে পদটি খালি ছিল। আব্বাস ফিলিস্তিনি কর্তৃপক্ষের রাষ্ট্রপতি নির্বাচিত হওয়ার চার মাস পরে ২০০৫ সালের মে মাসে পিএলও কেন্দ্রীয় কাউন্সিল আব্বাসকে ফিলিস্তিনের রাষ্ট্রপতি হিসাবে কাজ করতে বলেছিল। ২০০৮ সালের ২৩ নভেম্বর পিএলও কেন্দ্রীয় কাউন্সিল ফিলিস্তিনের রাষ্ট্রপতি আব্বাসকে রাষ্ট্রপতি নির্বাচিত করে অনুষ্ঠানের আনুষ্ঠানিকতা করে। ২০০৫ ও ২০০৮ সালে আব্বাসকে নিযুক্ত পিএলও অঙ্গগুলো আব্বাসের নেতৃত্বে ছিল এবং এখনও রয়েছে।
১৯৮৮ সালের ১৫ নভেম্বর ইয়াসের আরাফাত ফিলিস্তিন মুক্তি সংস্থা ঘোষিত ফিলিস্তিন রাজ্যের প্রতীকী রাষ্ট্রপতি হন, ১৯৮৯ সালের ২ এপ্রিল আনুষ্ঠানিকভাবে রাষ্ট্রপতি হন। ১৯৯৪ সালে, তিনি ৫ জুলাই পিএর আনুষ্ঠানিক উদ্বোধনের পরে প্যালেস্তিনি জাতীয় কর্তৃপক্ষের রাষ্ট্রপতিও হন।
২০০৪ সালের ১১ নভেম্বর তাঁর মৃত্যুর আগ পর্যন্ত আরাফাত রাষ্ট্রপতি ছিলেন।
আছিয়া বেগম

আছিয়া বেগম (১২ নভেম্বর ১৯৫২ - ৯ মার্চ ২০১৩) পাকিস্তানি চলচ্চিত্র অভিনেত্রী যিনি আছিয়া নামে পরিচিত ছিল। ১৯৭০ থেকে ১৯৮০ সাল সক্রিয় ছিলেন। তিনি ১৯৫২ সালে পাঞ্জাব, ভারতে জন্মগ্রহণ করেন। তিনি ভারত থেকে পাকিস্তানে চলে এসেছিলেন। ক্যারিয়ার থেকে অবসর নেওয়ার পরে তিনি কানাডায় বসবাস করেছিলেন। সেখানে ২০১৩ সালের ৯ মার্চ ৬০ বছর বয়সে তিনি মারা যান। 
১৯৭০ সালে তিনি পাকিস্তানি চলচ্চিত্র জগতে আত্মপ্রকাশ করেছিলেন। তিনি ১৭৯ টিরও বেশি পাঞ্জাবি সিনেমাতে অভিনয় করেছিলেন। তিনি বেশ কয়েকটি উর্দু ও পাঞ্জাবি ছবিতে অভিনয় করেছিলেন। পাঞ্জাবি সুপার-হিট ছবি মওলা জট (১৯৭৯) এ 'মাখু'র অভিনব চরিত্রে অভিনয় করার পরে আসিয়া খ্যাতি অর্জন করেছিলেন। এই চলচ্চিত্রের ভূমিকা তাকে সত্যিকারের তারকা বানিয়েছিল কারণ এটি পাকিস্তানি পাঞ্জাবি ভাষার চলচ্চিত্রগুলিতে 'জাট্টি' এবং 'চৌধুরীানী' ধারণাটিকে নতুন সংজ্ঞা দিয়েছিল। চলচ্চিত্র অভিনেত্রী আঞ্জুমান বলেছিলেন যে সেই ছবিতে তার চরিত্রে অভিনয় করার পরে তিনি নিজেকে মডেল করেছেন। আছিয়া পাঞ্জাবের সরগোধা এবং ঝাং অঞ্চল থেকে লোকের উচ্চারণের উপর ভিত্তি করে মওলা জট (১৯৭৯) চলচ্চিত্রের জন্য তাঁর পাঞ্জাবি ভাষায় গ্রহণ করেছিলেন। 
তিনি ১৯৭৭ সালে কানুন (পাঞ্জাবী চলচ্চিত্র) চলচ্চিত্রের সেরা অভিনেত্রী এবং ১৯৭৯ সালে "আগ" (উর্দু চলচ্চিত্র) চলচ্চিত্রের সেরা সহায়ক অভিনেত্রীর জন্য দুটি নিগার পুরস্কার জিতেছিলেন। 
তিনি করাচির এক ব্যবসায়ীকে বিয়ে করেছিলেন এবং তাদের চার সন্তান ছিল। 
আশিয়া ১৯৮০ এর দশকের মাঝামাঝি সময়ে তার চলচ্চিত্র জীবনের অবসান ঘটিয়েছিলেন এবং স্বামী এবং চার সন্তানের সাথে কানাডায় বসবাস করেছিলেন। ফিল্ম ইন্ডাস্ট্রিটি ছেড়ে দেওয়ার পরে তিনি আর কখনও যোগ দেওয়ার চেষ্টা করেননি।যদিও তিনি আগা খান হাসপাতালে অসুস্থতার চিকিত্সার জন্য মারা যাওয়ার কয়েক বছর আগে করাচি ফিরে এসেছিলেন। ২০১৩ সালের ৯ই মার্চ, অঘোষিত কারণে মারা গেছেন। তিনি স্বামী ও চার সন্তান রেখে গেছেন।
আরমান্ড ডেভিড

ফাদার আরমান্ড ডেভিড (৭ সেপ্টেম্বর ১৮২৬, এস্পলেট – ১০ নভেম্বর ১৯০০, প্যারিস ), ফরাসী পেরে ডেভিড নামে পরিচিত ছিলেন, তিনি ছিলেন একজন লাজারবাদী ধর্মপ্রচারক ক্যাথলিক যাজক এবং একজন প্রাণীবিজ্ঞানী এবং উদ্ভিদবিদ।
আপ লেই চাউ

আপ লেই চাউ বা অ্যাবারডিন দ্বীপ হংকংয়ের একটি দ্বীপ যা অ্যাবারডিন হারবার এবং অ্যাবারডিন চ্যানেলের পাশেই হংকং এ অবস্থিত। এর আয়তন ১.৩০ বর্গকিলোমিটার (০.৫০ বর্গ মাইল) প্রশাসনিকভাবে, এটি দক্ষিণ জেলার অংশ। আপ লেই চাউ বিশ্বের দ্বিতীয়-সর্বাধিক জনবহুল দ্বীপ।
সৌদি আরবে ক্রিকেট

সৌদি আরবে ক্রিকেট খেলার জনপ্রিয়তা দিন দিন বৃদ্ধি পাচ্ছে। সৌদি আরবের অক্টোবর মাস থেকে এপ্রিল মাস পর্যন্ত ক্রিকেট খেলা হয়। সৌদি আরবে ১৪৯টি ক্রিকেট ক্লাব এবং একটি একক টার্ফ উইকেট আছে।
সৌদি আরবে ১৯৬০ সালে ক্রিকেট খেলার প্রথম উল্লেখ পাওয়া যায় এবং পারিশ দলসমূহ এতে প্রতিদ্বন্দ্বিতা করেছিল। ১৯৭০-এর দশকের মধ্যে খেলাটি কাঠামোতে চলে আসে এবং আরও সুসংহত হয়ে ওঠে সাথে এসোসিয়েশনসমূহ গঠিত হয়। প্রথম দিকের দিনগুলোতে খেলাটি বেশিরভাগ সময় প্রবাসীরা খেলতো এবং আজও এমনই রয়ে গেছে, বেশিরভাগ খেলোয়াড় ভারতীয় উপমহাদেশ, ইংল্যান্ড, অস্ট্রেলিয়া, দক্ষিণ আফ্রিকা এবং নিউজিল্যান্ড থেকে এসেছে।
২০০১ সালে রাজকন্যা ঘদা বিনতে হমুদ বিন বিন আবদুলাজিজ আল সৌদের রাজকীয় পৃষ্ঠপোষকতায় ক্রিকেট সংগঠিত করার আইনগত মর্যাদা লাভ করে। ২০০৩ সালে সৌদি আরব আন্তর্জাতিক ক্রিকেট কাউন্সিলের সহযোগী সদস্য হয়। দলটি কোন স্বতন্ত্র আন্তর্জাতিক ক্রিকেট কাউন্সিল টুর্নামেন্টে অংশ নেয়নি, তবে এশিয়ান ক্রিকেট কাউন্সিলের প্রতিযোগিতায় খেলেছে, বিশেষ করে এসিসি ট্রফি এবং এসিসি টি-টোয়েন্টি কাপে। ২০০৮ সালের এসিসি ট্রফি এলিট-এ তারা একদিনের আন্তর্জাতিক ম্যাচ খেলার অভিজ্ঞতা সম্পন্ন সংযুক্ত আরব আমিরাতকে পরাজিত করে।
মূল নিবন্ধ: সৌদি ক্রিকেট কেন্দ্র
সৌদি ক্রিকেট কেন্দ্র হলো সৌদি আরবের ক্রিকেটের সরকারি পরিচালনা কমিটি। এর বর্তমান সদর দফতর জেদ্দায়। সৌদি ক্রিকেট কেন্দ্র আন্তর্জাতিক ক্রিকেট কাউন্সিলে সৌদি আরবের প্রতিনিধি করে থাকে।
সৌদি আরবের ঘরোয়া ক্রিকেট ১১টি আঞ্চলিক ক্রিকেট এসোসিয়েশন নিয়ে অনুষ্ঠিত হয়, তারা অক্টোবর থেকে এপ্রিল মাস পর্যন্ত সীমিত ওভারের ক্রিকেট এবং টি-টোয়েন্টি ক্রিকেটে অংশগ্রহণ করে থাকে। ২০১০ সালের প্রতিযোগিতায় পশ্চিমাঞ্চলীয় প্রদেশ ক্রিকেট এসোসিয়েশন জয় লাভ করে।
বর্তমানে ১১টি নগর ক্রিকেট এসোসিয়েশন নিয়ে সৌদি ক্রিকেট কেন্দ্র গঠিত হয়েছে। নিম্নে নগর ক্রিকেট এসোসিয়েশনের তালিকা দেওয়া হলো:
সৌদি আরবে বর্তমানে ৬০টি ক্রিকেট মাঠ আছে। এই সকল মাঠগুলো কেবলমাত্র ক্রিকেটের জন্য তৈরি করা হয়েছে, এর সাথে আছে কংক্রিটের তৈরি স্থায়ী পিচ এবং ঊষর প্রান্তবর্তী অংশ। ইয়ানবু শহরের মাঠটি একটিমাত্র মাঠ যেখানে মাঠির প্রান্তবর্তী অংশ সবুজ, ক্লাবহাউস, ফ্লাড লাইট, ড্রেসিংরুম, টয়লেট এবং অন্যান্য সুবিধা আছে।
মূল নিবন্ধ: সৌদি আরব জাতীয় ক্রিকেট দল
আন্তর্জাতিক ক্রিকেট ম্যাচে সৌদি আরব জাতীয় ক্রিকেট দল দেশের প্রতিনিধিত্ব করে। ২০০৩ সালে জাতীয় দল গঠিত হয়, তারা এসিসি ট্রফির চ্যালেঞ্জ বিভাগে খেলে, ২০০৮ সালে অবনমন হওয়ার আগে এলিট বিভাগে খেলেছে, ২০০৮ সালে এসিসি ট্রফি দুটি বিভাগে বিভক্ত হয়। দলটি এসিসি টি-টোয়েন্টি কাপ এবং মধ্যপ্রাচ্য কাপেও খেলেছে।
সিঙ্গাপুরের উদ্যানের তালিকা

এটি সিঙ্গাপুরের পার্কগুলির একটি তালিকা যা বর্তমানে বিদ্যমান। সিঙ্গাপুরের পার্কগুলি জাতীয় উদ্যান বোর্ড দ্বারা পরিচালিত হয়।
চিভ

চিভ যার বৈজ্ঞানীক নাম অ্যালিয়াম টিউবরোসাম (ইংরেজি: Allium tuberosum) পেঁয়াজের একটি প্রজাতি ও এক ধরনের বহুবর্ষজীবী মসলা ফসল যা মূলত চীনের শানশি প্রদেশের দক্ষিণ-পশ্চিমে পাওয়া যায়। তবে চীন ছাড়াও এটি এশিয়ার অন্যান্য স্থানসহ বিশ্বব্যাপী আবাদ করা হয়।
চিভ, অ্যামারাইলিডেসি (Amaryllidaceae) পরিবারের অন্তর্ভুক্ত একটি প্রজাতি। গ্রন্থিযুক্ত মূলের মাধ্যেমে উদ্ভিদটি ছোট থেকে বৃদ্ধি পায় এবং দীর্ঘায়িত বাল্বসমূহ () বেশ শক্ত এবং তন্তুযুক্ত। এর পাতা লিনিয়ার আকৃতির যা প্রশস্ত, ফ্ল্যাট, কিনারা মসৃণ ও ফুল সাদা-পার্পল বর্ণের হয়ে থাকে যা লম্বায় । বহুবর্ষজীবী বাতা সম্প্রসারণের মাধ্যমে এটি আস্তে আস্তে বৃদ্ধি পায় একইসাথে বীজ থেকেও দ্রুত অঙ্কুরিত হয়। উষ্ণ অঞ্চলে (ইউএসডিএ অঞ্চল ৮ এবং উষ্ণতর), চিভসমূহ সারা বছর ধরে সবুজ থাকতে পারে। শীতল অঞ্চলে (ইউএসডিএ অঞ্চল ৭ থেকে ৪বি পর্যন্ত), পাতা এবং ডাঁটা পুরোপুরি মাটিতে মিশে যায় এবং বসন্তে শিকড় বা রাইজম থেকে পুনরায় বৃদ্ধি পায়। এর গন্ধ অনেকটা রসুনের মত।
চিভ চীন, ভারত, জাপান, কাজাখাস্তান, কোরিয়া, নেপাল ও ভিয়েতনামে ব্যপকভাবে আবাদ করা হয়। এছাড়া সম্প্রতি বাংলাদেশ কৃষি গবেষণা ইনস্টিটিউটের বিজ্ঞানীরা ২০১৭ সালে ‘চিভ-১’ নামের একটি জাত উদ্ভাবন করেন।
কর্ণপুর রেলওয়ে স্টেশন

কর্ণপুর রেলওয়ে স্টেশন বাংলাদেশের খুলনা বিভাগের খুলনা জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে কর্ণপুর রেলওয়ে স্টেশন সহ ১০ টি স্টেশন বন্ধ হয়ে গেছে।
সামন্তসেনা রেলওয়ে স্টেশন

সামন্তসেনা রেলওয়ে স্টেশন বাংলাদেশের খুলনা বিভাগের খুলনা জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে সামন্তসেনা রেলওয়ে স্টেশন সহ ১০ টি স্টেশন বন্ধ হয়ে গেছে।
বাহিরদিয়া রেলওয়ে স্টেশন

বাহিরদিয়া রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে বাহিরদিয়া রেলওয়ে স্টেশন সহ ১০ টি স্টেশন বন্ধ হয়ে গেছে।
মূলঘর রেলওয়ে স্টেশন

মূলঘর রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে মূলঘর রেলওয়ে স্টেশন সহ ১০ টি স্টেশন বন্ধ হয়ে গেছে।
খানজাহানপুর রেলওয়ে স্টেশন

খানজাহানপুর রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে খানজাহানপুর রেলওয়ে স্টেশন সহ ১০ টি স্টেশন বন্ধ হয়ে গেছে।
যাত্রাপুর রেলওয়ে স্টেশন

যাত্রাপুর রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে যাত্রাপুর রেলওয়ে স্টেশন সহ ১০ টি স্টেশন বন্ধ হয়ে গেছে।
ষাটগম্বুজ রোড রেলওয়ে স্টেশন

ষাটগম্বুজ রোড রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।
ষাটগম্বুজ মসজিদ সংলগ্ন এলাকায়। 
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে ষাটগম্বুজ রোড রেলওয়ে স্টেশন সহ ১০ টি স্টেশন বন্ধ হয়ে গেছে।
বাগেরহাট রেলওয়ে স্টেশন

বাগেরহাট রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে বাগেরহাট রেলওয়ে স্টেশন সহ ১০ টি স্টেশন বন্ধ হয়ে গেছে।
বাগেরহাট কলেজ রেলওয়ে স্টেশন

বাগেরহাট কলেজ রেলওয়ে স্টেশন বাংলাদেশের খুলনা বিভাগের বাগেরহাট জেলার একটি অব্যবহৃত রেলওয়ে স্টেশন। বাগেরহাট সরকারী পি.সি কলেজ শিক্ষার্থীদের যাতায়াতের সুবিধার জন্য এই স্টেশন নির্মাণ করা হয়েছিলো।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে বাগেরহাট কলেজ রেলওয়ে স্টেশন সহ ১০ টি স্টেশন বন্ধ হয়ে গেছে।
নীলমণিলতা

নীলমণিলতা (বৈজ্ঞানিক নাম: Petrea volubilis) হচ্ছে ভার্বেনেসি (Verbenaceae) পরিবারের পেট্রিয়া (Petrea) গণের একটি লতানো গুল্ম।
নীলমণিলতা আরোহী গুল্ম। উচ্চতায় প্রায় ৬ মিটার পর্যন্ত হয়। ফুল নীল বা ফিকে বেগুনি রঙের। অনেকগুলো ফুল একসাথে থোকা আকারে ফোটে। ফুলের বৃতি ৬ মিমি পর্যন্ত লম্বা। এর বংশ বিস্তার হয় শাখা কলম, গুটি কলমের মাধ্যমে।
রবীন্দ্রনাথ ঠাকুরের বন্ধু পিয়ার্সন বিশ্বভারতীর উত্তরায়ণের বাড়িতে এই লতাটি রোপন করেছিলেন। একসময় নীল ফুলে ভরে উঠেছিল গাছটি। রবীন্দ্রনাথ উষ্ণমণ্ডলীয় আমেরিকার এই ফুলের নাম দিয়েছিলেন নীলমণিলতা।
উষ্ণমন্ডলীয় আমেরিকার স্বদেশী লতা। ঔষধি লতা হিসাবে স্থানীয়রা চাষ ও ব্যবহার করে। বাংলাদেশে চাষ করা হয় বাগানে আলংকারিক লতা হিসাবে।
নীলমণিলতা প্রজাতিটি শীঘ্র কোনো সংকটের পরার সম্ভবনা নেই বলে এবং বাংলাদেশে এটি আশঙ্কামুক্ত হিসেবে বিবেচিত।